Καλώς ήρθατε στου Τζόρτζιο, όπου όλοι είναι μι φαμίλια.
Ισχύει.
Το εστιατόριό μου, ή ρεστοράντε στα ιταλιάνικα, αγαπά την οικογένεια.
Θα ήθελα πολύ κάποτε να κάνω κι εγώ τη δική μου.
Βλέποντας απόψε τη διευθύντρια Πατ να είναι τόσο χαρούμενη,
σκέφτηκα το μέλλον.
Εσύ σκέφτεσαι ποτέ το μέλλον, Χάνα-Μπανάνα;
Προσπαθώ να μην το σκέφτομαι.
Ναι. Μάλλον επειδή το παρόν είναι τόσο ωραίο.
Πρέπει να σου πω
πως μ' αρέσουν οι βραδινές επισκέψεις για να κάνουμε έρωτα.
Το ερώτημα είναι, πού βρισκόμαστε;
Είμαστε ζευγάρι, είμαστε ΦΜΠ, δηλαδή φίλοι με προνόμια, ή...
- Εγώ φεύγω. - Ναι, βεβαίως.
Κι εγώ το ίδιο θα έλεγα.
Μάμα μία.
ΤΟ ΜΕΓΑΛΟ ΕΠΑΘΛΟ ΤΗΣ ΖΩΗΣ
Το χθεσινό σερβίρισμα ήταν ντροπιαστικό.
Υπήρχαν τραπέζια χωρίς ψωμί,
ξέχειλα ποτήρια κρασί που μου κόστισαν ένα νεφρό.
Και, Καρλ, οι γαρίδες πανέ είχαν τη φρεσκάδα
της αθλητικής μου κάλτσας μετά από 10 χλμ. τρέξιμο.
Εσύ παρήγγειλες μπαγιάτικες κατεψυγμένες γαρίδες.
Δικαιολογίες!
Ξέρεις ποιοι δεν λένε δικαιολογίες; Οι θρύλοι.
Παντού στο εστιατόριο θα βρείτε φωτογραφίες
και ενθύμια από θρύλους του αθλητισμού που όλοι τους έχουν ένα κοινό.
Το οποίο συμβαίνει να αποτελεί τον νούμερο ένα κανόνα εδώ στου Τζόρτζιο.
Θυμάται κανείς ποιος κανόνας είναι;
- Να μη χύνεις στη μινεστρόνε; - Ο χαρακτήρας!
Και θα τον χρειαστούμε πάρα πολύ στον αποψινό έρανο.
Αυτήν την εκδήλωση μας την εμπιστεύτηκε η Κας Χάμπαρντ,
μια γυναίκα άκρως σημαντική, άκρως ευφυής και άκρως αισθησιακή.
Λοιπόν, όπως έχουμε πει, θα φοράτε όλοι σας
μπλουζάκια πόλο που θα γράφουν "Ρώτα την κλίση μου".
Για να μην αιφνιδιαστώ αν ένας από σας έχει μια άκρως ντροπιαστική κλίση,
ζήτησα να δω τις κάρτες σας.
Φασίστα.
Πολύ αστείο, Ρέιμοντ. Δεν είμαι φασίστας.
Μπείτε τώρα στη γραμμή για να ελέγξω τις κάρτες σας.
Εντάξει.
"Δικηγόρος". Εντάξει.
"Μεσίτης ακινήτων". Βαρετό, αλλά εντάξει.
"Χαρτογράφος". Λίγο ξεπερασμένο, αλλά εντάξει.
"Τσίχλα". Σου έβγαλε "Τσίχλα"; Τι σημαίνει;
Δεν έχω ιδέα.
Ναι, εντάξει. Για μένα είναι νο μπουένο. Δουλεύεις πίσω απόψε, Τσίχλα.
"Γονδολιέρισσα"; Αυτό με εκνευρίζει, Τρίνα!
Σου έβγαλε "Γονδολιέρισσα" και δεν θα μου το έλεγες;
Θα είσαι στο κανάλι απόψε. Και το αξίζεις.
Κασάντρα Χάμπαρντ, τι ωραία που είσαι!
- Εκθαμβωτική δεν είναι; - Ναι.
Είσαι σίγουρη ότι θα είσαι άνετα με αυτό;
Το θέμα δεν είναι η άνεση.
Το θέμα είναι να στηρίξουμε τα ταλέντα των ανθρώπων.
Ξεκινώντας από την Έλεν, που σχεδίασε αυτό το έργο τέχνης.
Είναι συγκλονιστικό. Αλλά για να πας στου Τζόρτζιο
θα σε δέσω στην οροφή του αυτοκινήτου.
Κάτσε. Εσύ αυτό θα φορέσεις;
- Αυτό;
- Ναι. - Μπορντό πάνω κάτω;
Ναι, ωραίο δεν είναι;
Σκέφτηκα να πιω σε κρασί όσα θα πληρώσω απόψε,
πράγμα που θα οδηγήσει αναπόφευκτα σε λεκέδες,
άρα φρόντισα να φορέσω
- κάτι που θα κρύβει τους λεκέδες. - Ντάστι...
- Αναλαμβάνω εγώ, Κας. - Ευχαριστώ.
Το αποψινό δεν έχει να κάνει με το πόσο θα πληρώσεις.
Απόψε συγκεντρώνουμε χρήματα για έναν σκοπό.
Και ελπίζουμε ότι ο κόσμος θα δώσει πολύ περισσότερα
από τα $100 του εισιτηρίου.
Αλήθεια; Η συνεισφορά μου είναι το φόρεμα.
Είσαι πολύ αστεία, Έλεν.
Παρεμπιπτόντως, μου θυμίζεις ξανά πού πάνε τα χρήματα;
Στο Ταμείο Κλίσης.
Ναι; Λειτουργεί αυτό;
Ναι, εκεί είναι το μπέρδεμα.
Είναι ταμείο με κλίση; Δεν είναι κανονικό ταμείο;
Κανονικό ταμείο είναι.
Ονομάζεται "Ταμείο Κλίσης" επειδή υποστηρίζουμε τις κλίσεις των άλλων.
Δεν είναι σαφές;
- Εγώ το βρίσκω σαφές. - Δεν ξέρω.
Άκου. Είναι πολύ σημαντικό για μένα.
Ξέρω ότι έχεις κάποια θέματα με το ΜΟΡΦΟ,
- αλλά δεν μπορείς να με στηρίξεις; - Ναι, όχι, φυσικά.
- Ναι; - Φυσικά.
Εκτός αν προτιμάς να χτυπάς τον σάκο του μποξ
και να πίνεις στο γκαράζ του Μπο.
Όχι. Εδώ θέλω να είμαι, να σε στηρίζω 100%.
100%. Μ' αρέσει.
Τουλάχιστον.
Έχεις δίκιο, πρέπει να αλλάξω. Ξέρεις αν έχω φρεσκοσιδερωμένα ρούχα;
Όχι. Δεν έχει σημασία. Θα είναι μια τέλεια βραδιά.
ΤΖΟΡΤΖΙΟ
ΠΑΡΑ ΤΑ ΡΑΦΙΑ ΜΑΣ
Για κοιτάξτε την πανέμορφη μπέλα ντόνα στα μπλε.
Σταμάτα. Ευχαριστώ.
Συγγνώμη, Ντάστι, που σε επισκιάζω ανοίγοντας την πόρτα στην πριγκίπισσα.
Μου φάνηκε ότι ήσουν ακίνητος σαν παγωμένος.
Μάλλον δεν πρόσεξες ότι οδηγούσα.
Το πρόσεξα, και δεν μπορείς να παρκάρεις εδώ, αδερφέ.
Απόψε έχουμε παρκαδόρους.
Πας το αμάξι του φίλου μου στον χώρο VIP στο βάθος; Ευχαριστώ.
Στο βάθος; Έχει πολλές άδειες θέσεις εδώ μπροστά.
- Άκου, Νταστ, έλα εδώ αμέσως. - Ναι.
- Έλα αμέσως. - Μισό λεπτό.
- Άκου. Κάνε μου μια χάρη... - Ναι!
- Δεν νομίζω. - Θέλω να μου φέρει κάποιος λίγο πάγο.
Θα πήγαινα, αλλά πήγες το αμάξι μου στην άλλη άκρη.
Ντάστι, σε παρακαλώ. Πρέπει να συνεργαστούμε.
Να κάνουμε ό,τι είναι ανθρωπίνως δυνατό ώστε να πετύχει η βραδιά για την Κας.
Λοιπόν, τι λες; Θα πας να φέρεις τον πάγο;
Φυσικά και θα "υ-πάγω".
Έψαχνα ένα λογοπαίγνιο με "πάγο" και "πάω".
- Δεν ξέρω αν έβγαλε νόημα. - Τσίχλα!
Πήγαινε με τον Ντι να φέρετε πάγο.
Πάρτε το βανάκι του Τσίχλα.
Είναι στις άδειες θέσεις.
- Τσίχλα, είναι γκαλά. Γκαλά. - Συγγνώμη. Ναι, συγγνώμη.
Τι γίνεται εδώ, Ζάντερ; Γιατί σε αποκαλεί "Τσίχλα";
- Είναι η κλίση μου στο ΜΟΡΦΟ. - Αλήθεια;
Μάλλον θα πρόκειται για βλάβη του συστήματος.
Σίγουρα θα προορίζεσαι για κάτι καλύτερο.
Είμαι 23 και δουλεύω στου Τζόρτζιο.
Δεν ξέρω τι εννοεί η κάρτα, αλλά δεν πέφτει πολύ έξω.
- Με λένε Ζάντερ. - Ναι, το ξέρω.
Ήσουν στο μάθημα Ευρωπαϊκής Ιστορίας. Και μόλις σε αποκάλεσα Ζάντερ.
Ψώνιο. Δεν περίμενα να με θυμάστε.
Ναι, φυσικά σε θυμάμαι.
Έλεγες συνέχεια ότι ήμουν ο καλύτερος καθηγητής.
Ναι. Μάλλον έλεγα "αγαπημένος" καθηγητής.
- Που σημαίνει ο καλύτερος. Σωστά; - Ναι.
Δεν νομίζω να έμαθα πολλά, αλλά ήσασταν πολύ χαλαρός.
Είδαμε ένα σωρό ταινίες, τα διαγωνίσματα ήταν πολλαπλής επιλογής.
Δεν έχει τόσο σημασία η μέθοδος όσο το αποτέλεσμα.
Δες τον εαυτό σου.
Δουλεύεις σκληρά στου Τζόρτζιο. Αποταμιεύεις. Ημιαπασχόληση;
Ναι. Το επάγγελμά μου είναι μουσικός.
Τέλειο. Είσαι καλός;
Εσείς θα μου πείτε.
Ναι, εγώ είμαι αυτός.
- Είναι άνθρωπος; - Ναι!
Τζόρτζιο. Θεέ μου.
Φοβερή μεταμόρφωση.
Νιώθω σαν να βρίσκομαι σε μια πανέμορφη ιταλική πλατεία.
Σαν την Ιταλία της νόνας μου.
Κλείδωσα για χάρη σου την αίθουσα παιχνιδιών.
Όχι. Αυτό...
Αληθινό, ζωντανό βιολί!
Γεια σου, γλυκιά μου.
Όταν έμενα στην Ιταλία, όλο ένιωθα σαν να έπαιζε κάπου βιολί...
Έπαιζε σε μια πλατεία. Θυμάμαι.
Και τώρα, Κάσι, το κορυφαίο στοιχείο της βραδιάς.
Θυμάμαι ότι είπες πως έτρωγες παγωτό κάθε μέρα όταν ήσουν στην Ιταλία.
Νομίζω πως το αγαπημένο σου ήταν η στρατσιατέλα, σωστά;
Ναι.
Τζόρτζιο!
- Με άκουγες τόσο προσεκτικά; - Μπορώ να μη σε ακούσω, Κας;
Είναι οικογενειακή συνταγή ή...
Μπα, όχι. Δεν είχαμε τίποτα από αυτά μεγαλώνοντας.
Είμαστε Πορτορικανοί, αλλά ο πατριός μου, ο Ρόκο Τζόρτζιο,
το λάτρευε.
Κάτσε, πήρες το όνομα του πατριού σου;
Ναι, μόνο το επώνυμο. Δεν γνώρισα ποτέ τον αληθινό μου πατέρα.
- Ούτε εγώ. - Δεν γνώρισες τον πατέρα μου;
- Όχι. Τον δικό μου πατέρα. - Τον πατέρα σου!
Ναι, αυτό βγάζει νόημα.
Ήμουν... Συγγνώμη που... Μαλακία δεν είναι;
Δηλαδή...
Ποιος εγκαταλείπει ένα μωρό;
Γι' αυτό είμαι ευγνώμων στον πατριό μου, τον Ρόκο.
Γιατί αυτός με μεγάλωσε.
Ίσως γι' αυτό λέγονται θετοί γονείς. Επειδή σε θέτουν υπό τη σκέπη τους.
Ο Ρόκο πάντα με καμάρωνε όταν έβγαζα άμυνα στο χόκεϊ
ή όταν έτρωγα ένα μεγάλο πιάτο πάστα ε φατζόλι.
Έκανε έτσι...
Είναι...
Τέλος πάντων. Ναι. Τέλος η ψυχανάλυση.
Έρχονται οι καλεσμένοι.
Θες να κάνουμε την αποψινή βραδιά αξέχαστη;
Εντάξει;
- Γεια. - Γεια, κε Χάμπαρντ.
- Και Ζάντερ. - Τι νέα, φίλε;
Θέλουμε λίγο πάγο.
Λυπάμαι, η Τρίνα τον αγόρασε όλο πριν λίγο.
Μάλλον ήθελαν πολύ για τον έρανο του Τζόρτζιο.
Όχι, αποκλείεται. Ο Τζόρτζιο μας έστειλε εδώ να φέρουμε πάγο.
Μπορεί να ακουστεί σαν τρελή θεωρία συνωμοσίας,
αλλά μήπως μας έστειλε εδώ ώστε να την πέσει στη γυναίκα σας;
Όχι!
Ο Τζόρτζιο μπορεί να την πέφτει στην Κας όλη μέρα.
Αλλά η Κας ποτέ δεν θα πέσει.
Ειδικά τώρα που έχει στο σπίτι τον "Δάσκαλο/Σφυριχτή", σωστά;
Δεν νομίζω.
Έδειχναν ταιριαστοί, πάντως.
Πάντα είχε εμμονή μαζί της. Μάλλον αυτό της αρέσει λίγο.
Και ανακαλύπτω, με βάση νέα στοιχεία,
ότι μπορεί και να μην είμαι τόσο καλός καθηγητής.
Γρήγορη ερώτηση, παιδιά.
Νιώθετε ποτέ πως ένα βαρύ πόδι σάς πιέζει στο στήθος;
Νομίζω πως είναι απλώς άγχος, κύριε Χάμπαρντ. Το νιώθω συνέχεια.
Πρέπει να πάω στον γιατρό;
Δεν θα σας το πρότεινα. Εγώ προσωπικά καπνίζω πολύ χόρτο.
Να πάρω τον ντίλερ μου;
Μια χαρά. Τηλεφωνώ στον ντίλερ.
Γεια. Εδώ ο ντίλερ σου.
Σας ευχαριστώ πολύ που ήρθατε.
Σας ευχαριστώ που ήρθατε να στηρίξετε το Ταμείο Κλίσης.
Γεια σας, κύριε Τζόνσον.
Πατέρα Ρούμπεν, ευχαριστώ.
Είναι όλοι πολύ κομψοί και λαμπεροί.
Γεια!
Κας. Χαίρομαι πολύ που σε πέτυχα, έτσι όπως φτερουγίζεις πέρα δώθε.
Ήθελα απλώς να επισημάνω ότι κάποιοι δείχνουν λίγο μπερδεμένοι
σε σχέση με τον σκοπό του εράνου και δεν ήξερα τι να τους πω.
Το έχουμε ποστάρει παντού.
Συγκεντρώνουμε 10.000 δολάρια για το Ταμείο Κλίσης
για να βοηθήσουμε ένα ξεχωριστό παιδί να εκπληρώσει ό,τι του είπε το ΜΟΡΦΟ.
Φυσικά. Τώρα βλέπω την πεταλούδα.
Περιμένουμε να γεμίσει ως πάνω. Να σε ρωτήσω κάτι;
Επειδή θα με ρωτήσουν.
Ποιο ξεχωριστό παιδί;
Δεν το έχουμε βρει ακόμα επειδή πρώτα θα μαζέψουμε τα χρήματα.
Κι εσύ θα επιλέξεις τον νικητή;
Υπάρχει καλύτερος κριτής από την Κας;
Κοιτάξτε εκεί, μια λαμπρή έφηβη που ξεχειλίζει ταλέντο.
Εγώ είμαι, μια νέα που ξεχειλίζει.
Κας, δεν πρέπει να επιλέξεις την κόρη σου.
Ξέρεις πόσο προσπαθώ να αποφύγω τον νεποτισμό.
Ναι, ξέρω, και δεν θα επιλέξω την Τρίνα.
Αλλά ίσως μια φίλη, όπως τη Σαβάνα. Σωστά;
Η Σαβάνα έχει "Γαλλίδα".
Δεν θα ήταν υπέροχο αν η πόλη βοηθούσε τη Σαβάνα
ώστε να πάει στη Γαλλία;
Δεν θέλω να πάω στη Γαλλία.
Εντάξει. Κάποιον άλλο τότε.
Η βραδιά ανήκει στη νεολαία του Ντίρφιλντ. Εντάξει;
Πρέπει να τους ενθαρρύνουμε να γίνουν αυτό που θέλουν
και να πάνε όπου θέλουν,
χωρίς να ανησυχούν για το πώς θα πληρώσουν.
Ναι, εκτός αν θέλουν να ανεβούν στη γόνδολα,
που κοστίζει 20 δολάρια απόψε.
Μην ανησυχείς, κανείς δεν θέλει, άρα...
Θαυμάσια. Τέλεια.
Να σε κι εσύ με το αίμα του Χριστού.
- Γεια. - Γνωστό και ως κρασί.
Συγγνώμη, είναι κακό αστείο ιερωμένων, αλλά στη σχολή έσκιζε.
- Αλήθεια; - Όχι.
Όχι.
Καιρό έχω να σε δω στο μπαρ.
Βρήκες κάπου αλλού να σου γεμίζουν κρυφά το ποτήρι;
Όχι, απλώς κράτησα κάποια απόσταση. Νομίζω ότι παρασύρθηκα λίγο μετά τον γάμο.
Κάνω ένα διάλειμμα από το ποτό.
Το καταλαβαίνω απόλυτα. Ναι, ακούγεται πολύ υγιές.
Βασικά, απλώς λέω ότι μου άρεσε να πίνω μαζί σου.
Άρα, αν θες να ξαναπεράσεις από δω για κάτι χωρίς αλκοόλ...
Μπορεί να αποδεχτώ την πρόσκληση.
Σκούζι! Σκούζι για τη διακοπή.
Με ιδιαίτερη χαρά σάς παρουσιάζω
τη γυναίκα πίσω από το Ταμείο Κλίσης,
την Κασάντρα Χάμπαρντ!
- Ευχαριστώ, Τζόρτζιο. - Παρακαλώ.
ΜΟΡΦΟ.
Μια λέξη την οποία πολλοί από μας δεν είχαν ακούσει μέχρι πολύ πρόσφατα.
Αλλά χωρίς αυτό, η αποψινή βραδιά δεν θα υπήρχε.
Δεν θα είχαμε μουσική από την Ντίρντρι Σίφορντ,
τα υπέροχα κεριά του Καλ Γιανγκ,
τα διακοσμητικά από τον Μπάρι, το φαγητό από τον Καρλ...
Και το σέξι φόρεμα από την Έλεν!
Σοβαρά, όλα όσα βλέπετε εδώ απόψε,
είναι επιτεύγματα ανθρώπων που ακολούθησαν την κλίση τους.
Αλλά τι γίνεται με την επόμενη γενιά;
Ναι, ξεκινάμε. Κλακέτα!
Κλακέτα.
Κάποιος μου είπε κάποτε πως δεν έχω καμία κλίση.
Αλλά ορίστε. Τον διέψευσα πανηγυρικά.
Θεέ μου.
Μπορεί το ΜΟΡΦΟ να είπε ότι η κλίση μου είναι "Σούπερσταρ",
αλλά οι πραγματικοί σούπερσταρ είναι οι υπάλληλοί μου.
Σπουδαία η χθεσινή βραδιά, όπως συνήθως.
- Ειδικά εσύ, σεφ Καρλ. - Ευχαριστώ, νεαρέ.
- Σεφ Καρλ, τι πιάτο ημέρας έχουμε απόψε; - Νομίζω μοσχαρίσια μπριζόλα.
Ο μπαμπάς του Ντάστι.
Ήταν ντούκι ο τύπος.
Έκανα πολύ καλή κριτική στο πρακτορείο μοντέλων του.
Και είμαι περήφανος για όλους.
Κι όπως λένε στην Ιταλία, 'Όνι μούρο ε ούνα πόρτα".
"Κάθε τοίχος είναι μία πόρτα".
Κι όπως λέει ο Τζόρτζιο, "Οι πόρτες είναι για να σπάνε".
Κι όπως λέει η Βίβλος, "Πριν απ' τον όλεθρο πάει η αλαζονεία".
Θες να μιλήσουμε για αλαζονεία;
Αυτός έχει μια προτομή του εαυτού του δίπλα στην μπανιέρα του.
- Έχεις πάει στο μπάνιο του; - Ναι.
- Το κάναμε μερικές φορές. - Αλήθεια;
Η τελευταία φορά ήταν πολύ ντροπιαστική.
Είχε συγκινηθεί πολύ με τον γάμο της Πατ και του Φαρίντ.
Μετά τον γάμο;
- Δεν θύμωσες, έτσι; - Όχι.
Φυσικά και όχι.
Επειδή ήταν... Ήταν απλώς σεξ με τον Τζόρτζιο.
Επειδή, ξέρεις, δεν είμαστε... Επειδή είσαι ιερέας.
Γνωρίζω πολύ καλά πως είμαι ιερέας.
Και δεν έγινε τίποτα κακό. Απλώς εξεπλάγην.
Εξαντλημένος από την ολοήμερη ονειροπόληση.
Ξέρω ότι πολλοί θα αναρωτιούνται
γιατί πρέπει να δώσουν χρήματα στο Ταμείο Κλίσης.
Λένε "Έχω τις σκοτούρες μου, φίλε.
Θες να δώσω τα λεφτά μου για να γίνει κάποιο παιδί μετεωρολόγος;"
Λοιπόν, να σας πω κάτι;
Κάποτε το παιδί αυτό θα μεγαλώσει και θα σταματήσει έναν μετεωρίτη
προτού χτυπήσει τη Γη και καταστρέψει την ανθρωπότητα.
Και τότε, τα $10.000 που δώσατε δεν φαίνονται και τόσα πολλά.
Σε τελική ανάλυση, απλώς θέλω κάθε παιδί να πετύχει...
όπως πέτυχα εγώ.
Νόμιζα ότι θα μιλούσες για το ταμείο και τα παιδιά.
Όχι, μιλάω. Περίμενε λίγο.
Περίμενε μέχρι να πάρουμε όλους τους φακέλους.
Θα είναι τίγκα στο χρήμα, το ξέρω.
Ναι, εγώ δεν ξέρω.
Πού είναι ο Ντάστι; Πόση ώρα κάνει να φέρει πάγο;
Μάλλον παραβιάζω χιλιάδες σχολικούς κανόνες τώρα,
αλλά αυτός εδώ είναι γαμιστερός μπάφος.
Δεν ξέρω αν λένε ακόμα "γαμιστερός μπάφος".
Αλλά τέλος πάντων.
Τζέικομπ, αν η φούντα σε βοηθάει με τις κρίσεις πανικού,
τότε κάπνιζε και πέτα, χαζοπούλι μου.
Βασικά, ακόμα έχω άγχος.
Απλώς βοηθάει να κρατήσεις ένα μέρος του μακριά σου.
Τι σε αγχώνει;
Μπορείς να είσαι ειλικρινής, αν θες.
Δεν ξέρω.
Τα είχα φτιάξει με μια κοπέλα.
Ναι. Το κρατούσαμε κάπως μυστικό,
αλλά αποφασίσαμε να τα χαλάσουμε επειδή έγινε πολύ περίπλοκο.
Τα πάντα δεν είναι περίπλοκα;
Όλος ο κόσμος είναι περίπλοκος.
Αλλά αν μπορείς να βρεις κάποιον που θες να είστε μαζί, είναι μια καλή αρχή.
Φαίνεται ότι η Κας δεν με θέλει κοντά της τώρα τελευταία.
- Σαν να με βαρέθηκε ή κάτι τέτοιο. - Σίγουρα αυτό δεν ισχύει.
Είναι σαν να έχει κάποιες κρυφές πλευρές που τώρα αποκαλύπτονται,
ενώ εγώ δεν έχω καμία κρυφή πλευρά.
Μπορεί και να έχω.
Και φοβάμαι να τις αποκαλύψω
επειδή μπορεί να κάνω κάποια ζημιά στην πορεία.
Αλλά αν δεν τις αποκαλύψω, μπορεί να χάσω την Κας.
Μου πήρε ένα θέρεμιν για τα γενέθλιά μου. Είναι ένα παράξενο μουσικό όργανο.
Ήταν σαν να προσπαθούσε να μου στείλει ένα μήνυμα.
- Τη ρώτησες γιατί σ' το πήρε; - Ναι.
Σκέφτηκε πως θα ήταν ωραίο να δοκιμάσω κάτι νέο.
Άρα, σκέφτηκε πως θα ήταν ωραίο να δοκιμάσεις κάτι νέο.
Είναι δύσκολο να το μάθεις;
Δεν ξέρω. Ίσα που το δοκίμασα.
Μοιάζει χάλια ο γάμος, ειδικά αν σου λέει συνέχεια τι να κάνεις.
Αυτό είναι το πρώτο πράγμα που μου ζήτησε να κάνω
και δεν ήταν καν για εκείνη.
Ήταν ένα δώρο για μένα,
μαζί με άλλα 39 δώρα που σκέφτηκε ότι θα μ' αρέσουν.
Κι εγώ ίσα που το δοκίμασα.
- Μαμά, μη φρικάρεις... - Ναι;
- αλλά κανείς δεν δίνει λεφτά. - Το βλέπω, Τρίνα.
Τι έχουν πάθει όλοι τους;
Μάλλον οι περισσότεροι φυλάνε χρήματα για τη δική τους κλίση
και ίσως νομίζουν ότι το εισιτήριο είναι η συνεισφορά τους.
Εγώ φταίω για όλα. Μα τι σκεφτόμουν;
Γιατί βιάστηκα να το οργανώσω;
- Είναι... - Τι;
Μπορείς να πάψεις να χαμογελάς.
Ορίστε; Απλώς προσπαθώ να διασκεδάσω.
Κάνεις λες και είσαι τέλεια, λες και δεν απέτυχες ποτέ σε κάτι.
Δεν έχω πει λέξη, Κας.
Ήσουν μια υπερτιμημένη χορεύτρια
με μεγαλύτερο επίτευγμα τον ρόλο "Κούνια Νούμερο Τρία"
σε ένα σκατομιούζικαλ, οπότε γάμησέ μας.
Τι τρέχει εδώ; Θα γεμίσουμε την πεταλούδα;
Ούτε κατά διάνοια. Είναι καταστροφή.
- Τι; Μα, Κάσι, απόψε... - Τελείωσε, Τζόρτζιο.
Όχι. Κοίτα γύρω σου. Κανείς δεν... Κοίτα...
Ναι; Τι γίνεται...
Τι γίνεται εδώ πέρα;
Λοιπόν, φαίνεται ότι δεν έχουμε πιάσει τον στόχο μας για απόψε.
Αλλά πιστεύω στην Κας και πιστεύω στον σκοπό,
γι' αυτό θα δωρίσω 500 δολάρια από τα δικά μου λεφτά
- στο Ταμείο Κλίσης. - Ωραία.
Ποιος άλλος θέλει να κάνει μια δωρεά;
Ελάτε. Ποιος θέλει;
- Ελάτε. - Σου δίνω 100 δολάρια.
- Εντάξει, Μπο! - Για τη φανέλα των Ρέιντζερς.
Δεν είναι για πούλημα. Έλα τώρα. Μόνο η κορνίζα αξίζει τα διπλά.
Εκατόν πενήντα.
Πουλήθηκε στον φαλακρό.
Μια μοναδική φανέλα, φορεμένη σε αγώνα, για 150 δολάρια.
Πενήντα δολάρια για όλες τις φωτογραφίες σου.
Εντάξει. Δεν μπορώ να σ' τις δώσω όλες, αλλά κάτι θα κανονίσουμε.
Ναι.
Διακόσια δολάρια για τον συντηρητή κρασιού.
Αυτόν στο σπίτι μου; Όχι, $300 ακατέβατα.
- Πουλήθηκε για 200. - Τι;
Εντάξει. Ναι. Ναι, πάμε πολύ καλά.
Τι άλλο θα θέλατε... Έχω πολλά ενθύμια του μπέιζμπολ.
Ποιος άλλος θέλει κάτι;
Μπορείτε να αγοράσετε την καρέκλα που κάθισα.
Zήτω! Ναι. Ευχαριστώ που ήρθατε.
Καλή επιλογή, Ίζι.
Δεν ήταν επιλογή, Ουόλτερ.
Ως δήμαρχος, υποχρεούμαι να στηρίξω
κάθε μαλακία για την οποία μαζεύουμε λεφτά.
Κοίτα την Κας. Γεννημένη ηγέτιδα.
Μπορεί να ακολουθήσει τα βήματά σου στην πολιτική.
Πάνω από το πτώμα μου. Να ακολουθήσει τα βήματά μου;
Περπατάω ακόμα εγώ στα βήματά μου. Ευχαριστώ πολύ.
Καληνύχτα.
Πώς πάει, Γκρίζι; Θες μια τελευταία βαρκάδα;
Όχι, γλυκιά μου, ευχαριστώ. Γιατί είσαι γονδολιέρισσα;
Απλώς ακολουθώ την κλίση μου.
- Νόμιζα ότι σου έβγαλε "Αγγειοπλάστης". - Πράγματι.
Αλλά ήθελα να κάνω πλάκα στον Τζόρτζιο και ήταν πολύ εύκολο.
- Εσύ την έφτιαξες; - Ναι.
Ο Τζέικομπ είχε κάποιες κενές και πήρα το κοπίδι της μαμάς.
Κι εκείνη ξέχασε το "Αγγειοπλάστης".
Ναι, κοίτα, απολαμβάνει τη στιγμή της.
Αλλά μπράβο της αν θέλει να ντυθεί επίσημα,
να κάνει την πριγκίπισσα και να γελάσει με τους ντόπιους εργένηδες για ένα βράδυ.
Είναι απίστευτο το ότι πούλησες όλα σου τα πράγματα.
Δεν θα πετυχαίναμε τον στόχο μας χωρίς εσένα.
Σαλούντ.
Ήταν μια ιστορική βραδιά.
Όχι μόνο επειδή είχαμε την πρώτη γυναίκα γονδολιέρισσα
στην ιστορία του Τζόρτζιο.
Έλεγα ότι δεν θα γίνει εδώ πριν γίνει στη Βενετία.
Νομίζω ότι έγινε στη Βενετία πριν από χρόνια.
- Δεν ξέρω. Δεν έχω πάει ποτέ. - Ούτε εγώ.
Αλλά πάντα ήθελα να πάω.
Σπούδασα ένα εξάμηνο στην Ιταλία, θα μπορούσα να μείνω για πάντα.
Γιατί δεν έμεινες;
Επειδή ένιωσα ότι έπρεπε να γυρίσω για τον Ντάστι.
Η μάνα του ήταν άρρωστη και θέλαμε να παντρευτούμε
ώστε να προλάβει να μας δει, μήπως και δεν προλάβαινε.
Πρόλαβε, και όλα καλά.
Μετά κάναμε την Τρίνα. Και μετά...
Έχεις δει την ταινία Απρόσμενος Έρωτας με την Γκουίνεθ Πάλτροου;
Όχι. Αλλά καταλαβαίνω.
Συχνά αναρωτιέμαι τι θα γινόταν
αν είχαν πάει αλλιώς τα πράγματα και δεν έπαιζα χόκεϊ.
Δεν σ' το έχω πει ποτέ, αλλά...
όταν έπαθα τη μόνιμη ζημιά στο νεύρο του καλού μου χεριού...
- Μου το έχεις πει. - Όχι.
Αυτό που δεν σου είπα ποτέ ήταν πως ο λόγος
που πιέστηκα πολύ στο γυμναστήριο εκείνο το βράδυ
ήταν επειδή μόλις είχα μάθει ότι παντρευόσουν τον Ντάστι.
Δεν ξέρω. Μάλλον ήθελα να διώξω τον πόνο, αλλά τον έκανα χειρότερο.
Και όταν πήρα την κάρτα που έγραφε "Σούπερσταρ"...
Κι έλεγα "Ναι, αυτός είμαι, αυτός είμαι εγώ".
Αλλά η αλήθεια είναι πως εδώ και χρόνια δεν είμαι πια σούπερσταρ.
Έφτασα στο απόγειό μου.
Θυσίασα τα πάντα.
Θυσίασα την παιδική μου ηλικία επειδή ήθελα να γίνω επαγγελματίας και...
Και τότε όλα χάθηκαν.
Χάθηκαν σε μια στιγμή.
Αλλά θα τα έδινα όλα,
όπως έδωσα το γάντι και τις φανέλες και τις μπάλες μου,
τις υπογεγραμμένες,
θα τα έδινα όλα για μόνο μία ευκαιρία να είμαι μαζί σου, Κας.
Έτοιμη να πάμε σπίτι;
Ναι.
Έρχομαι, γλυκιά μου.
- Να βοηθήσω να βγεις στη στεριά. - Όχι, Τζόρτζιο.
Γκράτσιε.
Γεια. Πώς τα πήγατε;
Δεν γύρισες ποτέ.
Πήγες να φέρεις πάγο και απλώς με παράτησες.
Συγγνώμη.
Δεν πειράζει. Δεν πειράζει. Δεν θύμωσα καν.
Απλώς σε χρειαζόμουν πολύ εκεί.
Κας, δεν τελειώσαμε τη συζήτησή μας.
- Τζόρτζιο, σταμάτα εδώ. - Ήθελα να σου πω...
- Εντάξει. Αλλά πρέπει να ξέρεις ότι... - Τζόρτζιο. Σταμάτα.
Φτάνει.
ΑΓΟΡΑ
ΜΟΡΦΟ
ΒΑΣΙΣΜΕΝΟ ΣΤΟ ΒΙΒΛΙΟ ΤΟΥ Μ. Ο. ΟΥΟΛΣ
Υποτιτλισμός: Κώστας Φαρμάκης